
Tisztelt Képviselő-testület!

A közigazgatási szervek hatékony és zavartalan működésének egyik elengedhetetlen feltétele a közszférában foglalkoztatott munkatársakat megillető szabadság előrelátható ütemezése, és a ki nem adott szabadságok felhalmozódásának az elkerülése.
Borzavár Községi Önkormányzat Képviselő-testülete 2023. évben 96/2023.(XI.29.) határozatával a Zirci Közös Önkormányzati Hivatalban 2023. december 27. napjától 2023. december 29. napjáig, 2024. évben a 11/2024.(II.27.) határozatával 2024. december 23. napjára, valamint 2024. december 30. napjától 2025. január 1. napjáig, a téli igazgatási szünetet rendelt el. 2025. évben a 19/2025.(II.25.) határozatával 2025.december 22. napjától 2026. január 4. napjáig igazgatási szünetet rendelt el.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése a következőképpen rendelkezik: 
 „(3) A képviselő-testület, valamint a 2. §-ban felsorolt szervek vezetője - a Kormány ajánlásának figyelembevételével - a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.”

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012.(III.7.) Korm. rendelet (a továbbiakban: Korm. rendelet) 13.-15. §-ai az alábbiakról rendelkeznek: 

„13. § (1) Az igazgatási szünet időtartama ​
a) nyáron öt egybefüggő naptári hét, amely augusztus 20-át közvetlenül követő vasárnapig tart,
b) télen két egybefüggő naptári hét, amely január 1-jét közvetlenül követő vasárnapig tart.
(2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.
(3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.
14. § Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.
15. § A Kormány a Kttv. 232. § (3) bekezdése alapján a helyi önkormányzat képviselő-testülete, valamint a Kttv. 2. §-ában felsorolt szervek vezetője számára ajánlja igazgatási szünet elrendelése esetén az e rendeletben foglaltak figyelembevételét.”

Az igazgatási szünetről szóló 2023. évi XXVI. törvény 1. §-a (a továbbiakban: Igsz. tv.) az alábbiakról rendelkezik:

„1. § (1) A Kormány rendeletében nyári, illetve téli igazgatási szünetet (a továbbiakban együtt: igazgatási szünet) rendelhet el. ​
(2) A Kormány (1) bekezdés szerinti rendeletét a tárgyévet megelőző év decemberének 15. napjáig ki kell hirdetni.”



Az Igsz. tv. 7. §- az alábbiakat tartalmazza:

„3. A helyi önkormányzatok egyes hivatalaira alkalmazandó szabályok
7. § (1) Az 1. § (1) bekezdése szerinti kormányrendeletben meghatározott időszakra igazgatási szünetet rendelhet el
a) a települési önkormányzat képviselő-testületének polgármesteri hivatala, közös önkormányzati hivatala és a közterület-felügyelet tekintetében a települési önkormányzat képviselő-testülete,
b) a főpolgármesteri hivatal tekintetében a fővárosi közgyűlés,
c) a vármegyei önkormányzati hivatal tekintetében a vármegyei közgyűlés.
(2) Az igazgatási szünet elrendelése esetén figyelembe kell venni a 6. § (2) bekezdésében foglaltakat.
(3) Az (1) bekezdés szerinti esetben az igazgatási szünet elrendeléséről szóló határozatot a tárgyév márciusának 1. napjáig a helyben szokásos módon közzé kell tenni.
(4) Az (1) bekezdés alapján elrendelt igazgatási szünetre az 1. alcímben foglaltakat azzal az eltéréssel kell alkalmazni, hogy
a) a kormányzati igazgatási szervre vonatkozó szabályokat arra a hivatalra kell alkalmazni, amely tekintetében az igazgatási szünet az (1) bekezdés alapján elrendelésre került,
b) a foglalkoztatottra vonatkozó szabályokat az a) pont szerinti hivatal foglalkoztatottjára kell alkalmazni,
c) a 3. § (7) bekezdését arra az esetre kell alkalmazni, ha a foglalkoztatotti jogviszonyt a foglalkoztatott a közszolgálati tisztviselőkről szóló 2011. évi CXCIX. törvény (a továbbiakban: Kttv.) 60. § (2) bekezdés e) pontja alapján vagy az Mt. 79. § (1) bekezdés a) pontja alapján szünteti meg az igazgatási szünet alatt,
d) az (1) bekezdés szerinti hivatal vezetője határozhatja meg a hivatal igazgatási szünet alatti – 3. § (1) bekezdésétől eltérő – működésének és ügyfélfogadásának rendjét,
e) az igazgatási szünet alatti működés, illetve ügyfélfogadás d) pont szerinti elrendelése esetén a munkáltatói jogkör gyakorlója rendelheti el a hivatal foglalkoztatottjai vonatkozásában az igazgatási szünet alatti munkavégzést,
f) az igazgatási szünet elrendelése esetén annak időtartama – a 3. § (2) bekezdésében foglaltakon túl – nem számít bele az igazgatási szünettel érintett polgármester, főpolgármester, vármegyei közgyűlés elnöke, jegyző, közterület-felügyelet, polgármesteri hivatal és közös önkormányzati hivatal ügyintézője hatáskörébe tartozó államigazgatási ügyek és az önkormányzati hatósági ügyek intézésének határidejébe sem,
g) ha az igazgatási szünet alatti munkavégzés elrendelése esetén a munkáltatói jogkör gyakorlója a foglalkoztatott jogviszonyának létesítő okiratában meghatározottól eltérő munkavégzési helyet jelöl ki, a Kttv. 51. § (2) és (6) bekezdését, illetve az Mt. 53. § (3) bekezdését kell alkalmazni,
h) a 2. § (5) bekezdése alapján a foglalkoztatott szabadságának a szabadságolási tervtől eltérő kiadására az Mt. 122. § (2) bekezdését kell alkalmazni,
i) a 3. § (6) bekezdése és az 5. § nem alkalmazható.
(4a) Az igazgatási szünet időtartama nem számít bele a 3. § (2) bekezdése szerinti határidőbe, ha az eljárásban eljáró szervként, félként (ügyfélként) olyan helyi önkormányzat vesz részt, vagy az eljárás olyan helyi önkormányzat megkeresésével jár, illetve a kötelezettség teljesítésére vagy jog gyakorlására olyan helyi önkormányzat kötelezett vagy jogosult, amelyik képviselő-testülete vagy közgyűlése az (1) bekezdés alapján elrendelte az igazgatási szünetet. A 3. § (8) bekezdése alkalmazása során kormányzati igazgatási szerv alatt azt a helyi önkormányzatot is érteni kell, amelyik képviselő-testülete vagy közgyűlése az (1) bekezdés alapján elrendelte az igazgatási szünetet.
(4b) A 3. § (5) bekezdését arra a helyi önkormányzatra is alkalmazni kell, amelynek a képviselő-testülete vagy a közgyűlése az (1) bekezdés alapján elrendelte az igazgatási szünetet.
(5) Ha a képviselő-testület vagy a közgyűlés az igazgatási szünet elrendeléséről döntött, és a mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi tv.) 21. § (3) bekezdése szerinti, az elővásárlási jog jogosultja számára jognyilatkozatának megtételére nyitva álló 30 napos határidő, vagy a Földforgalmi tv. 49. § (3) bekezdése szerinti, az előhaszonbérleti jog jogosultja számára jognyilatkozatának megtételére nyitva álló határidő utolsó napja olyan nap, amely az igazgatási szünet idejére esik, akkor * 
a) a jognyilatkozatok benyújtásának határideje az igazgatási szünetet követő első munkanapig meghosszabbodik, és
b) a jegyző által a közzétételre kerülő szerződésen megjelölt, az elővásárlási vagy az előhaszonbérleti jog gyakorlására nyitva álló határidő az a) pontban meghatározott esetben nem alkalmazható.
(6) Az e törvényben foglaltak nem érintik a Kttv. alapján elrendelhető – az 1. § (1) bekezdése szerinti kormányrendeletben meghatározottól eltérő időszakra eső – igazgatási szünetet.

Az igazgatási szünetről szóló 316/2024. (XI.6.) Korm. rendelet 1. §-a szerint: 

„1. § A Kormány az igazgatási szünetről szóló 2023. évi XXVI. törvény 1. § (1) bekezdése szerinti igazgatási szünetet rendel el, amely minden évben az év decemberének 26. napját követő első munkanaptól az azt követő naptári év első munkanapját megelőző nap végéig tart.”

A Képviselő-testület a fentiek alapján két jogszabály alapján rendelhet el igazgatási szünetet: lehetőség van az Igsz. tv. és a Kttv.  szerinti igazgatási szünet elrendelésére.

Az Igsz. tv. meghatározza azokat az ügyeket és eljárásokat, amelyek ügyintézési határidejébe az igazgatási szünet időtartama nem számít be.

A Kttv. alapján elrendelésre kerülő igazgatási szünetre nem alkalmazhatók az igazgatási szünetről szóló törvényben megállapított szabályok, ez esetben a Kormány a Korm. rendeletben foglalt szabályok figyelembevételét ajánlja a képviselő-testületek számára.

Tekintettel arra, hogy a köztisztviselőknek az adott év február 28. napjáig szabadságolási tervet kell készíteniük, továbbá a tapasztalatok alapján megállapítható az, hogy a kollégák jelentős része karácsony és újév között megy szabadságra, valamint energia-takarékossági szempontból is indokolt ezen időszakban az igazgatási szünet elrendelésére. 

A fentiek alapján a 2026. évi igazgatási szünetet az alábbiak szerint javaslom elrendelni: 
· [bookmark: _Hlk189638748]téli igazgatási szünet: 2026. december 21-től 2027. január 3-ig. 

Az igazgatási szünetben a Zirci Közös Önkormányzati Hivatal zárva tart. 
Anyakönyvi ügyekben telefonos ügyelet – az eddigiekhez hasonlóan - biztosított lesz. 

Kérem a Tisztelt Képviselő-testületet az előterjesztés megtárgyalására és a határozati javaslat elfogadására. 
Borzavár, 2026. január 23.
	Skobrák Viktória
	polgármester
Határozati javaslat


Borzavár Községi Önkormányzat Képviselő-testületének 
…/2026. (…)  határozata 

 téli igazgatási szünet elrendeléséről

1./    Borzavár Községi Önkormányzat Képviselő-testülete úgy dönt, hogy az igazgatási szünetről szóló 2023. évi XXVI. törvény 7. § (1) bekezdésében, valamint a közszolgálati tisztviselőkről szóló 2011. évi CXCIX. törvény 232. § (3) bekezdésében foglaltak alapján a Zirci Közös Önkormányzati Hivatalban 2026. december 21-től 2027. január 3-ig téli igazgatási szünetet rendel el.
A téli igazgatási szünetben a Zirci Közös Önkormányzati Hivatal zárva tart.

2./  Borzavár Községi Önkormányzat Képviselő-testülete felkéri a Zirci Közös Önkormányzati Hivatal Jegyzőjét a munkarend 1./ pontban foglaltak szerinti megszervezésére, valamint a lakosság tájékoztatására. 

Felelős: 1./ pont esetében: Skobrák Viktória polgármester
	  2./ pont esetében: Viziné dr. Horváth Judit jegyző 

Határidő: 1./ pont esetében: azonnal
                2./ pont esetében: 2026. február 28. 
